《和赵瀫阳太史答黎瑶石内史偕游浮邱之作 其四》
明代·郭棐

袖拂烟霞出紫都，宏开朱观作仙区。寰中日月随青竹，杖底龙鸾结绿蒲。

玉女三浆嘘伏火，金鳌百炼跃重湖。年来元气谁斟酌，祇藉先生白玉壶。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。